དངོས་སུ་དམག་འཁྲུག་གི་སྔོན་དུ་ཕེབས་ནས་འདུམ་འགྲིག་མཛད་ཨེ་ཐུབ་བལྟས།མཇུག་འབྲས་ནི་རྒྱལ་ཁབ་གཉིས་ཕན་ཚུན་མཛའ་བརྩེའི་ངང་ཞི་མཐུན་བྱུང་བ་རེད།མ་ཟད་དེ་ལ་བརྟེན་ནས་ཁོང་གི་མཚན་སྙན་གྲགས་ཀྱང་སྲིད་པའི་རྩེ་མོར་ཁྱབ།ཧན་ཤར་མའི་བརྟན་བདེ་སྲིད་ལོའི་༼སྤྱི་ལོ་༦༧༽་སྐབས་༼༽ཧན་མིང་ངྷི་ཡིས་མཚན་མོ་ཞིག་ལ་གསེར་གྱི་ཁ་དོག་ཅན་གྱི་མི་ཞིག་ནམ་མཁའ་ནས་ཚུར་ལ་འཕུར་ཡོང་བ་རྨིས།དེར་བརྟེན་བློན་པོའི་ཚོགས་བཀའ་ཡིས་བསྡུས་ནས་རྨི་ལམ་བརྡ་དཀྲོལ་བྱེད་དུས་སུ།གཞུང་ལུགས་རབ་འབྱམས་ལ་མངའ་བརྙེས་པའི་༼༽ཧྥིས་ཡིས་ལན་ཞུ་གསོལ།ཕྲན་གྱི་གོ་ཐོས་ལ་སྔོན་ནུབ་ཕྱོགས་རྒྱ་གར་དུ་ལྷ་ཞིག་བྱོན་མྱོང་ཡོད།མཚན་ལ་སངས་རྒྱས་ཞུ་བ་ཞིགརྒྱལ་པོ་ཁྱེད་ཀྱི་རྨི་ལམ་ནང་བྱུང་བ་ཕལ་ཆེར་ཁོང་ཡིན་པ་འདྲ་ཞུས།མིང་ངྷི་ཡིས་གནས་དངོས་དེ་རང་ཡིན་པར་བསམ་ནས་དེ་མ་ཐག་ལྷ་རྗེ་ཚེ་ཡན་༼༽དང་རབ་འབྱམས་པའི་སློབ་མ་༼༽ཆིན་ཅིང་སོགས་རྒྱ་གར་དུ་ཕོ་ཉ་ལ་མངགས།ཕོ་ཉ་ཚེ་ཡན་སོགས་ཀྱིས་སངས་རྒྱས་ཀྱི་ཆོས་འཚོལ་བཞིན་རྒྱ་གར་ལ་ཐོན་ནས་དགྲ་བཅོམ་པ་མ་ཏངྒོ་དང་མཇལ།ཁོང་གདན་འདྲེན་ཞུས་ནས་རྒྱ་ནག་ཕྱོགས་སུ་ཕེབས་ཡོང་།